*Proiect*

**PARLAMENTUL REPUBLICII MOLDOVA**

**LEGE**

pentru modificarea unor acte legislative

Parlamentul adoptă prezenta lege organică.

**Articolul I.** - Legea nr. 274 din 27 decembrie 2011 privind integrarea străinilor în Republica Moldova (Monitorul Oficial al Republicii Moldova, 2012, nr. 48, art. 144), cu modificările și completările ulterioare, se modifică după cum urmează:

În clauza de adoptare, textul “Prezenta lege asigură transpunerea parțială a Directivei Consiliului European nr. 83/2004/CE din 29 aprilie 2004 privind standardele minime referitoare la condițiile pe care trebuie să le îndeplinească resortisanții țărilor terțe sau apatrizii pentru a putea beneficia de statutul de refugiat sau persoanele care, din alte motive, au nevoie de protecție internațională și la conținutul protecției acordate.” se exclude.

2. În tot textul Legii:

sintagma “refugiații și beneficiarii de protecție umanitară”, la orice caz gramatical, se substituie cu sintagma ”beneficiari de protecție internațională”, la cazul gramatical corespunzător;

sintagma „Ministerul Culturii”, la orice caz gramatical, se substituie cu sintagma „Ministerul Educației, Culturii și Cercetării”, la cazul gramatical corespunzător;

sintagma „Ministerul Educației”, la orice caz gramatical, se substituie cu sintagma „Ministerul Educației, Culturii și Cercetării”, la cazul gramatical corespunzător;

sintagma „Ministerul Muncii, Protecției Sociale și Familiei”, la orice caz gramatical, se substituie cu sintagma „Ministerul Sănătății, Muncii și Protecției Sociale”, la cazul gramatical corespunzător;

sintagma „Ministerul Sănătății”, la orice caz gramatical, se substituie cu sintagma „Ministerul Sănătății, Muncii și Protecției Sociale”, la cazul gramatical corespunzător.

3. La articolul 2:

alineatul (1) va avea următorul cuprins:

“(1) Prezenta lege este aplicabilă următoarelor categorii de străini:

a) străinii titulari ai dreptului de ședere provizorie;

b) străinii titulari ai dreptului de ședere permanentă;

c) străinii cărora li s-a recunoscut statutul de apatrid în Republica Moldova;

d) străinii care au obținut protecție internațională sau azil politic în Republica Moldova.

Articolul se completează cu un nou alineat (3) cu următorul cuprins:

“(3) Străinii care au obținut azil politic în Republica Moldova beneficiază de activitățile prevăzute pentru străinii care au obținut protecție internațională.”

4. La Articolul 3:

Noțiunea „integrare” este completată la final cu sintagma: “Obținerea cetățeniei Republicii Moldova este considerată punctul final al procesului de integrare, care trebuie să fie cuprinzător și participativ.”

Articolul se completează la final cu următoarele noțiuni:

“măsuri de integrare – procedee prin care statul promovează procesul de integrare;”

“centru de integrare” cu următorul cuprins “*centru de integrare* – centru specializat, aflat în subordinea autorității competente pentru străini, fiind un serviciu partajat, destinat măsurilor de integrare, consiliere, informare și asistare a străinilor.”

5. Articolul 5 se expune în următoarea redacție:

“ Articolul 5. Măsurile de integrare

(1) Măsurile de integrare sunt realizate prin activități de integrare, planuri/programe de integrare, asigurarea accesului la anumite drepturi sau alte modalități care asigură integrarea în comunitate, cum sunt evenimentele culturale/artistice/științifice/sportive sau de alt gen, care nu contravin legislației în vigoare.

(2) Străinii specificați la art. 2 alin. (1) beneficiază, prin intermediul autorităților administrației publice centrale și locale, de următoarele activități de integrare:

a) sesiuni de informare specializate (instruiri privind statutul juridic, realizarea drepturilor, modul de accesare al serviciilor de care beneficiază străinii, obligațiile, modul de conduită, precum și alte informații necesare pentru integrarea armonioasă în societatea gazdă);

b) sesiuni de acomodare socioculturală (instruiri privind valorile și tradițiile naționale, sistemul democratic și principiile care derivă din el, sistemul de organizare politico-administrativă a Republicii Moldova, diversitate culturală, norme de conviețuire pașnică);

c) cursuri de studiere a limbii de stat;

d) informare/consiliere privind modalitățile de acces la piața forței de muncă;

e) servicii de orientare și formare profesională în vederea facilitării integrării economice, reieșind din capacitățile și necesitățile pieței forței de muncă a Republicii Moldova;

f) informare/consiliere privind obținerea cetățeniei Republicii Moldova.

(3) Întru facilitarea procesului de integrare sunt elaborate planuri/programe de integrare, susținute integral sau parțial din mijloace publice sau din surse externe de finanțare și realizate prin cooperarea dintre autoritățile administrative centrale și/sau locale și sectorul neguvernamental.

(4) Autoritatea competentă pentru străini, în comun cu autoritățile administrative centrale și locale, desfășoară și alte măsuri de integrare, care nu contravin legislației.

(5) Mecanismul de includere a străinilor în măsurile de integrare este stabilit de Guvern.”.

6. La Articolul 6 după sintagma „persoanele cu dizabilități,” se completează cu sintagma “femeile însărcinate, victimele traficului de ființe umane, persoanele suferinde de tulburări psihice și persoanele care au fost supuse torturii, violului sau altor forme grave de violență psihologică, psihică sau sexuală.”.

7. Articolul 7 se completează la final cu un nou alineat, alin. (3) cu următorul cuprins:

“(3) Coordonarea procesului de integrare la nivel teritorial se realizează prin intermediul centrelor de integrare pentru străini. Regulamentul de funcționare a centrelor este aprobat prin hotărâre a Guvernului.”

8. Se completează cu articolul 71 cu următorul cuprins:

“Articolul 71. Centrele de integrare pentru străini.

(1) Centrele de integrare pentru străini își desfășoară activitatea zonal (Nord, Centru, Sud) și au menirea de a facilita procesul de integrare a străinilor, precum și de a asigura coordonarea interinstituțională dintre autoritățile administrative la nivel central și local.

(2) Străinii se pot adresa pentru a solicita măsuri de integrare la centrele de integrare pentru străini din momentul obținerii unui drept de ședere, recunoașterii statutului de apatrid în Republica Moldova sau obținerii protecției internaționale.

(3) Guvernul stabilește capacitatea de procesare a centrelor și evaluează procesul de integrare în vederea elaborării politicilor care urmează a fi promovate pe întreg teritoriul țării, ținând cont de specificul fiecărei regiuni (Nord, Centru, Sud).”.

9. Capitolul II se modifică și va avea următorul conținut:

“Capitolul II

DESFĂȘURAREA PROCESULUI DE INTEGRARE

Secțiunea 1. Măsurile de integrare oferite străinilor

Articolul 8. Accesul la măsurile de integrare

(1) Străinii specificați la art. 2 alin. (1) beneficiază de activitățile de integrare prevăzute la art. 5 alin. (2).

(2) Beneficiarii de protecție internațională au acces la toate activitățile de integrare stipulate la art. 5 alin. (2), precum și la programul de integrare prevăzut în capitolul III.

(3) Din momentul obținerii unui drept de ședere, recunoașterii statutului de apatrid în Republica Moldova sau obținerii protecției internaționale, străinul este informat despre drepturile și obligațiile sale pe teritoriul Republicii Moldova, inclusiv despre măsurile de integrare oferite, fapt confirmat prin semnătura beneficiarului într-un act oficial tipizat aprobat de către autoritatea competentă pentru străini.

(4) Autoritatea competentă pentru străini poate purta convorbiri de orientare cu străinii, identifica cerințe speciale de integrare și recomanda pași specifici pentru îmbunătățirea procesului de integrare.

(5) Activitatea prevăzută la alin. (4) este realizată atât în comun cu străinii, cât și cu autoritățile administrative centrale și locale, pe parcursul perioadei de ședere în Republica Moldova, reieșind din specificul fiecărei categorii de străini și politicile naționale.

Articolul 9. Sesiunile de informare specializate

(1) Sesiunile de informare specializate reprezintă prima etapă de familiarizare a străinului cu măsurile de integrare, fiind axate pe obținerea cunoștințelor detaliate despre statutul persoanei și ghidarea acestuia în comunitatea gazdă, inclusiv interacțiunea sa cu autoritățile.

(2) Străinii specificați la art. 2 alin. (1) beneficiază de sesiuni programate organizate în cadrul centrelor de integrare pentru străini de către autoritatea competentă pentru străini, în colaborare cu subdiviziunile teritoriale ale autorităților administrative centrale, autoritățile administrative locale, precum și cu implicarea reprezentanților societății civile.

Articolul 10. Sesiunile de acomodare socioculturală

(1) Sesiunile de acomodare socioculturală sunt un element indispensabil de integrare a străinilor, fiind organizate de către Ministerul Educației, Culturii și Cercetării în colaborare cu autoritatea competentă pentru străini.

(2) Sesiunile sunt organizate în baza metodologiei elaborate de către Ministerul Educației, Culturii și Cercetării în consultare cu autoritatea competentă pentru străini.

(3) Metodologia stabilește minimul de cunoștințe necesare acomodării socioculturale a străinului, fiind revizuită o dată la 3 ani, în dependență de conținutul factologic necesar a fi promovat, precum și de profilul străinilor care sosesc în Republica Moldova.

(4) Sesiunile nu au format standard de desfășurare, fiind organizate atât în săli de curs, biblioteci, muzee, centre de integrare pentru străini, cât și în alte instituții/locații care asigură promovarea specificului cultural al Republicii Moldova.

(5) Autoritatea competentă pentru străini, prin intermediul centrelor de integrare pentru străini, oferă suport metodologic și consultativ autorităților administrației publice locale pentru realizarea sesiunilor de acomodare socioculturală la locul de trai al străinului, pentru a facilita procesul de integrare în comunitate.

(6) Sesiunile d­­­­­­­e acomodare socioculturală sunt obligatorii pentru beneficiarii de protecție internațională, fiind organizate în termen de 90 de zile de la data obținerii protecției internaționale.

(7) Neexecutarea obligației prevăzute la alin. (6) poate înceta acordarea ajutorului bănesc din partea statului.

(8) Sesiunile sunt organizate din mijloacele financiare disponibile ale autorităților și instituțiilor responsabile, precum și din sursele externe de finanțare.

(9) În procesul de organizare și desfășurare a sesiunilor de acomodare socioculturală pot fi implicate organizații neguvernamentale cu preocupări specifice în domeniu.

Articolul 11. Cursurile de studiere a limbii de stat

(1) Cunoașterea limbii de stat contribuie la asigurarea integrării economice, sociale și culturale a străinilor și o precondiție obligatorie pentru acordarea dreptului de ședere permanentă pe teritoriul Republicii Moldova.

(2) Cursurile de studiere a limbii de stat sunt organizate de Ministerul Educației, Culturii și Cercetării prin intermediul instituțiilor de învățământ din subordine, precum și de către autoritățile administrației publice locale de la locul de trai.

(3) Metodologia și programul cursurilor de studiere a limbii de stat sunt elaborate de Ministerul Educației, Culturii și Cercetării în colaborare cu autoritatea competentă pentru străini. La elaborarea metodologiei și programului se va lua în considerare și conținutul metodologiei sesiunilor de acomodare socioculturală.

(4) La încheierea cursului de studiere a limbii de stat o comisie desemnată de direcția raională/municipală de învățământ, tineret și sport sau de instituția de învățământ superior asigură evaluarea nivelului de cunoaștere a limbii de stat și eliberează un certificat de participare. Certificatul are o valabilitate de 3 ani de zile.

(5) Sunt scutiți de evaluarea nivelului de cunoaștere a limbii de stat străinii care au atins vârsta de pensionare, precum și categoriile de persoane care nu pot urma cursurile din cauza unor dizabilități fizice sau psihice.

(6) Certificatul de participare la cursul de studiere a limbii de stat prevăzut la alin. (4) nu va fi luat în considerare la înscrierea străinului în sistemul de învățământ, la evaluarea competenței sale lingvistice în vederea obținerii cetățeniei Republicii Moldova sau la stabilirea nivelului de cunoaștere a limbii de stat, în cazul solicitării dreptului de ședere permanentă în Republica Moldova.

(7) Pentru titularii dreptului de ședere provizorie sau permanentă și pentru străinii cărora li s-a recunoscut statutul de apatrid în Republica Moldova, cursurile de studiere a limbii de stat sunt contra cost.

(8) Întru facilitarea procesului de integrare și promovarea cunoașterii limbii de stat, în scopul comunicării și citirii textelor/informației cotidiene, Guvernul stabilește anual numărul burselor oferite din partea statului pentru studierea limbii de stat (nivelul A1-A2) de către străinii specificați la alin. (7). Modul și condițiile de acordare a burselor sunt stabilite de Guvern.

(9) Cursurile de studiere a limbii de stat pentru străinii care au obținut protecție internațională în Republica Moldova sunt gratuite.

(10) Cursuri de studiere a limbii de stat pot fi organizate și prin intermediul organizațiilor neguvernamentale specializate, cu care autoritatea competentă pentru străini are încheiate acorduri de colaborare, în conformitate cu metodologia și programul cursurilor de studiere a limbii de stat, elaborate de Ministerul Educației, Culturii și Cercetării.

(11) Cursurile de studiere a limbii de stat sunt organizate pentru adulți. În cazul în care minorii participă alături de părinți/reprezentant legal la curs, această activitate nu trebuie să afecteze procesul de studiu al minorului, fiind frecventată în timpul lor liber și cu consimțământul acestora.

(12) La elaborarea metodologiei, stabilirea duratei și a programului cursurilor de studiere a limbii de stat, Ministerul Educației, Culturii și Cercetării ia în considerare specificul categoriilor de străini, precum și capacitățile de însușire a limbii.

Articolul 12. Accesul la piața forței de muncă

(1) Asigurarea accesului la piața forței de muncă și formarea profesională a străinilor contribuie la dezvoltarea economică a statului, precum și determină autoîntreținerea acestora, fiind axată pe valorificarea potențialului străinilor și identificarea sectorului de implicare raportat la condițiile Republicii Moldova.

(2) Străinii specificați la art. 2 alin. (1) beneficiază de acces la piața forței de muncă în aceleași condiții, ca și cetățenii Republicii Moldova, inclusiv de sistemul asigurărilor pentru șomaj și stimulare a ocupării forței de muncă.

(3) Accesul la piața forței de muncă este realizat prin informare/consiliere privind oportunitățile de pe piața muncii, serviciile de mediere a muncii, serviciile de orientare și formare profesională, precum și alte servicii de ocupare, conform legislației în vigoare, ținându-se cont de profilul cultural, educațional și familial al străinilor.

(4) Serviciile specificate la alin. (3) sunt oferite de către subdiviziunile teritoriale de ocupare a forței de muncă, în funcție de posibilitățile și necesitățile pieței forței de muncă și ale economiei naționale.

(5) Ministerul Sănătății, Muncii și Protecţiei Sociale, prin intermediul subdiviziunilor pentru ocuparea forţei de muncă, dispune măsurile necesare pentru adaptarea serviciilor oferite la nevoile specifice ale străinilor, care includ:

a) organizarea de către subdiviziunile teritoriale pentru ocuparea forţei de muncă a unor programe de formare profesională;

b) implicarea în facilitarea relaţiei dintre străini şi potenţialii angajatori, în special, în cazul beneficiarilor de protecție internațională incluși într-un program de integrare;

c) asigurarea înregistrării străinilor aflaţi în căutarea unui loc de muncă;

d) identificarea locurilor de muncă vacante şi asigurarea procesului de informare, inclusiv prin intermediul centrelor de integrare pentru străini;

e) identificarea modalităţilor oportune de comunicare cu străinii care au obţinut protecție internațională sau azil politic în Republica Moldova şi solicită servicii de integrare pe piaţa muncii, în colaborare cu autoritatea competentă pentru străini;

f) acordarea indemnizaţiei pentru şomaj, cu respectarea condiţiilor prevăzute de legislație.

(6) Străinii titulari ai dreptului de ședere provizorie în scop de muncă beneficiază de activitățile de integrare precum studierea limbii de stat, acces la serviciile medicale inclusiv în corespundere cu contractul individual de muncă încheiat cu angajatorul. Angajatorul este partea responsabilă de integrarea lucrătorului migrant.

(7) Autoritatea competentă pentru străini în comun cu autoritatea competentă pentru ocuparea forței de muncă stabilesc mecanisme de informare și implicare a angajatorilor în procesul de integrare.

(8) Străinii pot beneficia de servicii și orientare și formare profesională oferite și de alte organizații cu preocupări în domeniu.

(9) Străinii nu pot refuza nemotivat locul de muncă propus.

(10) În cazul beneficiarilor de protecție internațională, incluși în programul de integrare, refuzul nemotivat al locului de muncă propus poate duce la sistarea ajutorului bănesc din partea statului sau dreptul de a fi cazat pe parcursul perioadei de desfășurare a programului de integrare în instituțiile întreținute din bugetul de stat.

Articolul 13. Informare/consiliere privind obținerea cetățeniei Republicii Moldova

Autoritatea competentă pentru străini, prin intermediul centrelor de integrare pentru străini, asigură informarea și consilierea străinilor cu ședere legală pe teritoriul Republicii Moldova, în vederea obținerii cetățeniei Republicii Moldova.

Articolul 14. Solicitarea măsurilor de integrare

(1) Străinii specificați la art. 2 alin. (1) pot solicita măsurile de integrare prin intermediul centrelor de integrare pentru străini sau nemijlocit prin intermediul subdiviziunilor teritoriale ale autorităților administrației publice centrale implicate în procesul de integrare.

(2) Autoritatea competentă pentru străini, în comun cu autoritățile administrației publice centrale, asigură evidența și schimbul de date privitor la străinii care se adresează la direct pentru solicitarea măsurilor de integrare, în vederea monitorizării procesului de integrare.

(3) Străinii nu sunt restricționați teritorial pentru a solicita măsurile de integrare la un anumit centru de integrare pentru străini, aflate în subordinea autorității competente pentru străini.

Articolul 15. Informarea continuă

În cazul prelungirii dreptului de ședere, valabilității permisului de ședere sau a buletinului de identitate, străinii, specificați la art. 2 alin. (1), sunt informați repetat despre statutul lor juridic în teritoriu. Autoritatea competentă pentru străini evaluează gradul de integrare al străinilor în baza chestionarelor. (Modelul chestionarului este aprobat de către Autoritatea competentă pentru străini)”.

Secțiunea 2. Accesul la realizarea drepturilor

Articolul 16. Accesul la educație

(1) Educația este un puternic instrument de integrare iar asigurarea accesului și promovarea acesteia trebuie să fie asigurată cât mai curând posibil.

(2) Beneficiarii de protecție internațională sunt încadrați în învățământul obligatoriu și în celelalte forme de învățământ în condițiile stabilite de lege pentru cetățenii Republicii Moldova.

(3) Celelalte categorii de străini specificaţi la art. 2 alin. (1) sunt admiși la alte forme de învățîmânt decât cel obligatoriu în condiţiile stabilite de legislația în vigoare. Admiterea la studii a străinilor este condiţionată de  recunoaşterea şi echivalarea prealabilă a actelor de studii prezentate de candidaţi.

(4) Recunoașterea actelor de studii se realizează de către Ministerul Educației, Culturii și Cercetării, în condițiile prevăzute de legislația în vigoare și de acordurile internaționale la care Republica Moldova este parte.

(5) Străinii care studiază în Republica Moldova, cu excepţia celor care beneficiază de burse acordate de stat, achită taxe de studii în conformitate cu actele normative în vigoare.

(6) Autoritatea competentă pentru străini, împreună cu Ministerul Educației, Culturii și Cercetării, identifică și întreprind măsuri comune pentru asigurarea accesului la educație și promovarea diversității în instituțiile de învățământ întru evitarea situațiilor de conflict, xenofobiei sau rasismului.

(7) Autoritatea competentă pentru străini efectuează vizite la instituțiile de învățământ unde sunt încadrați străinii pentru monitorizarea procesului de adaptare, promovarea diversității culturale în rândul studenților, cadrelor didactice și părinților, organizarea sesiunilor de informare referitoare la statutul juridic, precum și evaluarea procesului de integrare.

Articolul 17. Accesul la serviciile medicale

(1) Străinii specificaţi la art. 2 alin. (1), încadraţi în muncă în Republica Moldova în baza unui contract individual de muncă, încheiat în baza legislației Republicii Moldova, străinii titulari ai dreptului de şedere permanentă în Republica Moldova, precum şi beneficiarii de protecţie internațională au aceleaşi drepturi şi obligaţii în domeniul asigurării obligatorii de asistenţă medicală ca şi cetăţenii Republicii Moldova, în conformitate cu legislaţia în vigoare, dacă tratatele internaţionale nu prevăd altfel.

(2) Străinii cărora li s-a acordat dreptul de şedere provizorie pe teritoriul Republicii Moldova pentru reîntregirea familiei, pentru studii, pentru activităţi umanitare, de voluntariat sau religioase, au obligaţia de a se asigura în mod individual, achitând prima de asigurare obligatorie de asistenţă medicală similar cetăţenilor Republicii Moldova care achită prima de asigurare stabilită în sumă fixă, dacă tratatele internaţionale nu prevăd altfel.

(3) Prin derogare de la prevederile alin. (1), veniturile salariale obținute de angajații rezidenților parcurilor pentru tehnologia informației, în baza contractelor individuale de muncă și actelor normative ce conțin norme ale dreptului muncii, nu constituie obiect al impunerii cu prime de asigurare obligatorie de asistență medicală în formă de contribuție procentuală. Achitarea primelor pentru asigurarea obligatorie de asistență medicală a angajaților rezidenților parcurilor pentru tehnologia informației se face din contul impozitului unic achitat de rezidenți conform Legii nr. 77/2016 cu privire la parcurile pentru tehnologia informației și cap. 1 titlul X din Codul fiscal.

(4) Pentru beneficiarii de protecție internațională incluși într-un program de integrare, prima de asigurare obligatorie de asistență medicală este oferită de către stat pe parcursul desfășurării programului.

Articolul 18. Accesul la sistemul de asistență socială

Străinii specificați la art. 2 alin. (1) beneficiază de asistență socială în condițiile prevăzute de lege pentru cetățenii Republicii Moldova.

Articolul 19. Accesul la sistemul de asigurări sociale

Străinii specificați la art. 2 alin. (1) au acces la sistemul public de asigurări sociale în condițiile prevăzute de lege pentru cetățenii Republicii Moldova.

Articolul 20. Recunoașterea actelor și/sau calificărilor obținute

(1) Ministerul Educației, Culturii și Cercetării recunoaște perioadele/actele de studii și calificările obținute de străini în străinătate, în vederea înscrierii acestora în instituțiile de învățământ din Republica Moldova sau încadrarea lor în câmpul muncii în condițiile stabilite de legislația în vigoare.

(2) Ministerul Educației, Culturii și Cercetării elaborează mecanisme de recunoaștere sau de echivalare a competențelor și calificărilor profesionale, obținute de străini în țările lor de origine sau în alte țari unde au avut reședință.

(3) Autoritatea competentă pentru străini, împreună cu Ministerul Educației, Culturii și Cercetării, elaborează o metodologie specială de atestare a studiilor secundare pentru beneficiarii de protecție internațională, obținută în Republica Moldova, și care nu au documente care atestă studiile sau care, din motive obiective, nu se încadrează în clauza prevăzută la alin. (1), în scopul facilitării accesului pe piața forței de muncă sau a continuării studiilor.

Articolul 21. Protecția minorilor

(1) Minorii străini au acces la asistență medicală în aceleași condiții ca și minorii cetățeni ai Republicii Moldova.

(2) Minorii au acces la învățământul obligatoriu în condițiile stabilite de lege pentru cetățenii Republicii Moldova.

(3) Minorii străini, care nu dețin toate actele necesare la momentul înmatriculării în instituția de învățământ, sunt înregistrați cu obligarea prezentării acestora de către părinți în termen rezonabil. Această prevedere nu este obligatorie în cazul beneficiarilor de protecție internațională, reieșind din specificul categoriei.

(4) Minorii care au obținut protecție internațională beneficiază, la necesitate, pe durata unui an școlar, de un curs gratuit de inițiere în limba de stat, în vederea integrării în sistemul de învățământ.

(5) Pe durata cursului de inițiere minorii participă gratuit la activitățile didactice cu caracter teoretic, practic și recreativ din cadrul unităților școlare.

(6) La încheierea cursului de inițiere, o comisie de evaluare a cărei componență și funcționare se stabilesc de direcția raională/municipală de învățământ, tineret și sport, apreciază nivelul de cunoaștere a limbii de stat și stabilește înscrierea minorilor în anul de studiu corespunzător.

(7) Autoritatea competentă pentru străini informează străinii care și-au legalizat șederea pe teritoriul țării despre responsabilitatea şcolarizării obligatorii a copiilor cu vârsta de până la 16 ani, care îi revine părinţilor sau altor reprezentanţi legali.

8) Autoritatea competentă pentru străini efectuează vizite la instituțiile de învățământ unde sunt încadrați minori străini pentru monitorizarea procesului de adaptare, promovarea diversității culturale în rândul minorilor, cadrelor didactice, părinților și evaluarea procesului de integrare.

Articolul 211. Familiile mixte

1. Autoritățile administrative centrale și locale implementează abordarea integrată a domeniului diasporei, migrației și dezvoltării în vederea realizării măsurilor de protecție a familiilor mixte compuse din cetățeni ai Republicii Moldova și străini.
2. Autoritățile administrative centrale și locale întreprind măsuri pentru asigurarea procesului de integrare al familiilor mixte, asigurând în special protecția minorilor și realizarea drepturilor acestora.

10. La articolul 22:

alin. (2) sintagma „30 de zile de la data obținerii unei forme de protecție” se substituie cu sintagma “60 zile de la data obținerii protecției internaționale sau azilului politic”;

se completează cu un nou alineat (10) cu următorul cuprins:

“(10) Programul de integrare precum și activitățile de integrare se stabilesc și se implementează reieșind din nevoile beneficiarilor, fără discriminare și cu respectarea specificului cultural al acestora.”

11. La articolul 25 alin. (2) sintagma “cu încă 3 luni” se exclude.

12. La articolul 26:

alin. (1) lit. a) se modifică și va avea următorul cuprins:

„a) să respecte valorile juridice și sociale;”

literele a)-d) devin respectiv b)-e);

litera b) se completează la început cu sintagma „să fie cooperant și” ;

la alin. (2) cuvântul „rambursabil” se substituie cu cuvântul „bănesc”.

13. La Articolul 28 alin. (1) se completează la final cu sintagma “Nevoile speciale sunt constatate în urma unei evaluări individuale a situației.”.

Alineatul (3) se completează la final cu sintagma “În cazul în care autoritatea competentă pentru străini nu dispune de condițiile de cazare sau serviciile specializate necesare, beneficiarii pot fi transferați anterior termenului specificat la alin. (2) în centre specializate.”.

14. La Articolul 29 alin. (5) după sintagma “identificarea familiei acestuia” se completează cu textul “, dacă aceasta nu contravine procedurii de azil.”.

15. La articolul 30:

Sintagma „Autoritatea competentă pentru străini:” devine alin. (1) ;

Articolul se completează cu două alineate noi alin. (2) și alin. (3), după cum urmează :

„(2) Autoritatea competentă pentru străini asigură instruirea și formarea personalului autorităților administrative centrale și locale, precum și reprezentanții societății civile, care participă la implementarea prezentei legi, în domeniul diversității culturale.

(3) Autoritatea competentă pentru străini asigură instruirea personalului autorităților administrative centrale și locale, precum și reprezentanții societății civile, care participă la implementarea prezentei legi, cu privire la respectarea principiului confidențialității, prevăzut de legislația privind azilul, precum și protecția datelor cu caracter personal în ce privesc informațiile de care au cunoștință în cadrul exercitării activității lor.”.

16. Articolul 31 se modifică și va avea următorul cuprins:

“Articolul 31. Ministerul Sănătății, Muncii și Protecției Sociale

Ministerul Sănătății, Muncii și Protecției Sociale:

a) asigură înregistrarea străinilor în căutarea unui loc de muncă;

b) oferă cazare în instituțiile sociale din subordinea sa, conform legii;

c) ține evidența străinilor încadrați în sistemul de protecție socială;

d) asigură accesul la serviciile medicale în cadrul sistemului de asigurări obligatorii de asistență medicală în conformitate cu prevederile legii;

e) acordă asistență în cazurile speciale prevăzute la art. 6;

f) ) participă la elaborarea planurilor individuale de integrare și contribuie, prin intermediul structurilor sale, la derularea programelor de integrare.”.

17. Articolul 32 se modifică și va avea următorul cuprins:

“Articolul 32. Ministerul Educației, Culturii și Cercetării

Ministerul Educației, Culturii și Cercetării:

a) elaborează metodologia și programul cursurilor de studiere a limbii de stat;

b) elaborează metodologia sesiunilor de acomodare socioculturală;

c) asigură evaluarea nivelului de însușire și cunoaștere a limbii de stat și certifică cunoștințele obținute;

d) recunoaște, în conformitate cu actele normative în vigoare, perioadele/actele de studii și calificările obținute de străini în străinătate în vederea înscrierii acestora în instituțiile de învățământ din Republica Moldova sau încadrarea lor în câmpul muncii în conformitate cu prevederile legii;

e) asigură instruirea, oferă servicii de îngrijire și educație minorilor din instituțiile rezidențiale;

f) ține evidența minorilor străini încadrați în procesul de instruire;

g) participă la elaborarea planurilor individuale de integrare și contribuie, prin intermediul structurilor sale, la derularea programelor de integrare.”.

18. Articolul 37 se modifică și va avea următorul cuprins

“Articolul 37. Mecanismul de coordonare a procesului de integrare

(1) Autoritățile administrației publice centrale, implicate în procesul de integrare, se întrunesc trimestrial pentru a evalua procesul de integrare al străinilor, a stabili deficiențele în procesul de realizare a măsurilor de integrare, planificarea activităților comune și sistematizarea informației pe domeniul integrării în vederea înaintării propunerilor de ajustare a politicilor naționale.

(2) Autoritățile administrației publice centrale și locale se consultă periodic în scopul implementării prevederilor prezentei legi.

(3) Autoritățile implicate în procesul de integrare al străinilor organizează semestrial consultări cu reprezentanți ai societății civile, ai organizațiilor internaționale, care desfășoară activități în domeniul migrației și azilului, precum și comunitățile de străini.”

19. Articolul 39 se completează cu un nou alineat (4) cu următorul cuprins:

“(4) Articolul 11 alin. (6) va fi aplicat începând cu 1 septembrie 2019.”

**Articolul II.** - Legea nr. 200 din 16 iulie 2010 privind regimul străinilor în Republica Moldova (Monitorul Oficial al Republicii Moldova, 2010, nr. 179-181, art. 610), cu modificările și completările ulterioare, se modifică după cum urmează:

1. La articolul 3 în noțiunea “centru de integrare” sintagma “activităților” se substituie cu sintagma “măsurilor”.
2. La articolul 33 lit. f) sintagma “, precum și dovada asigurării medicale” se exclude.
3. Articolul 842 se completează cu un nou alineat (3)

“(3)

Străinii titulari ai dreptului de ședere provizorie în scop de muncă beneficiază de activitățile de integrare precum studierea limbii de stat, acces la serviciile medicale inclusiv în corespundere cu contractul individual de muncă încheiat cu angajatorul. Angajatorul este partea responsabilă de integrarea lucrătorului migrant.

”.

1. La articolul 843:

la alin. (2) sintagma “lit. a)-g)” se exclude;

sintagma “refugiații și beneficiarii de protecție umanitară se substituie cu sintagma ”beneficiarii de protecție internațională”;

după sintagma “în baza unui contract individual de muncă,” se completează cu sintagma “încheiat în temeiul legislației Republicii Moldova,”;

după cuvântul „umanitare” se completează sintagma “, de voluntariat”.

Articolul se completează cu un nou alineat (3) cu următorul cuprins:

“ (3) Prin derogare de la prevederile alin. (1), veniturile salariale obținute de angajații rezidenților parcurilor pentru tehnologia informației, în baza contractelor individuale de muncă și actelor normative ce conțin norme ale dreptului muncii, nu constituie obiect al impunerii cu prime de asigurare obligatorie de asistență medicală în formă de contribuție procentuală. Achitarea primelor pentru asigurarea obligatorie de asistență medicală a angajaților rezidenților parcurilor pentru tehnologia informației se face din contul impozitului unic achitat de rezidenți conform Legii nr. 77 din 21.04.2016cu privire la parcurile pentru tehnologia informației și cap. 1 titlul X din Codul fiscal.”.

**Articolul III.** - Legea nr. 1585-XIII din 27 februarie 1998 cu privire la asigurarea obligatorie de asistență medicală (Monitorul Oficial al Republicii Moldova, 1998, nr. 38-39, art. 280), cu modificările și completările ulterioare, se modifică după cum urmează:

1. La articolul 9:

la alin. (1) sintagma “lit. a)-f)” se exclude;

sintagma “refugiații și beneficiarii de protecție umanitară se substituie cu sintagma ”beneficiarii de protecție internațională”;

după sintagma “în baza unui contract individual de muncă,” se completează cu sintagma “încheiat în temeiul legislației Republicii Moldova,”;

la alin. (2) după cuvântul „umanitare” se completează sintagma “, de voluntariat”.

**Articolul IV.** - Legea ocrotirii sănătății nr. 411-XIII din 28 martie 1995 cu privire la asigurarea obligatorie de asistență medicală (Monitorul Oficial al Republicii Moldova, 1995, nr. 34, art. 373), cu modificările și completările ulterioare, se modifică după cum urmează:

1. La articolul 26:

la alin. (1) sintagma “lit. a)-f)” se exclude;

sintagma “refugiații și beneficiarii de protecție umanitară se substituie cu sintagma ”beneficiarii de protecție internațională”;

după sintagma “în baza unui contract individual de muncă,” se completează cu sintagma “încheiat în temeiul legislației Republicii Moldova,”;

la alin. (2) după cuvântul „umanitare” se completează sintagma “, de voluntariat”.

**Articolul V.** - Legea nr. 1593-XV din 26 decembrie 2002 cu privire la mărimea, modul și termenele de achitare a primelor de asigurare obligatorie de asistență medicală (Monitorul Oficial al Republicii Moldova, 2003, nr. 18-19, art. 57), cu modificările și completările ulterioare, se modifică după cum urmează:

1. La articolul 10:

la alin. (1) sintagma “lit. a)-f)” se exclude;

sintagma “refugiații și beneficiarii de protecție umanitară se substituie cu sintagma ”beneficiarii de protecție internațională”;

după sintagma “în baza unui contract individual de muncă,” se completează cu sintagma “încheiat în temeiul legislației Republicii Moldova,”;

la alin. (2) după cuvântul „umanitare” se completează sintagma“, de voluntariat”.